|  |
| --- |
|  Projektas |
| Pagėgių savivaldybės taryba**sprendimas****DĖL LEIDIMO PAGĖGIŲ SAVIVALDYBĖS VIEŠAJAI įstaigai „sporto ir turizmo centras“ NAUDOTIS PAGĖGIŲ SAVIVALDYBĖS KULTŪROS CENTRO PATALPOMIS** |
| 2017 m. balandžio 20 d. Nr. T1-86Pagėgiai |

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Pagėgių savivaldybės tarybos 2015 m. vasario 10 d. sprendimu Nr. T-27 „Dėl Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“ 11 punktu ir atsižvelgdama į Pagėgių savivaldybės VšĮ „Sporto ir turizmo centras“ direktoriaus 2017 m. kovo 30 d. prašymą, Pagėgių savivaldybės taryba n u s p r e n d ž i a:

 1. Leisti Pagėgių savivaldybės VšĮ „Sporto ir turizmo centras“ naudotis Pagėgių savivaldybės Kultūros centro patikėjimo teise valdomomis patalpomis: patalpa Nr. 2-27 (plotas − 17,90 kv. m) su bendro naudojimo patalpomis, iš viso bendras perduodamas plotas – 20,02 kv. m, esančiomis pastate, kurio unikalus Nr. 8891-4000-1022, bendras plotas − 2299,93 kv. m, žymėjimas 1C2b, registro Nr. 50/122493, inventorinės bylos Nr. 22719/213, kadastro duomenų fiksavimo data 2011-11-24, adresu: Jaunimo g. 3, Pagėgiai.

 2. Įpareigoti Pagėgių savivaldybės Kultūros centro direktorę Svetlaną Jašinskienę ir VšĮ „Sporto ir turizmo centras“ direktorių Erviną Kuncaitį pasirašyti turto perdavimo − priėmimo aktą.

 3. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt).

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

SUDERINTA:

Administracijos direktoriaus pavaduotojas,

pavaduojantis administracijos direktorių Alvidas Einikis

Bendrojo ir juridinio skyriaus vyriausiasis specialistas Valdas Vytuvis

Kalbos ir archyvo tvarkytoja Laimutė Mickevičienė

Parengė Laimutė Šegždienė,

Turto valdymo skyriaus vedėja

 Pagėgių savivaldybės tarybos

 veiklos reglamento

 2 priedas

**SPRENDIMO PROJEKTO "DĖL LEIDIMO PAGĖGIŲ SAVIVALDYBĖS VIEŠAJAI įstaigai "sporto ir turizmo centras" NAUDOTIS PAGĖGIŲ SAVIVALDYBĖS KULTŪROS CENTRO PATALPOMIS"**

**AIŠKINAMASIS RAŠTAS**

2017-04-20

 ***1. Parengto projekto tikslai ir uždaviniai:*** leisti Pagėgių savivaldybės VšĮ "Sporto ir turizmo centras" naudotis Pagėgių savivaldybės Kultūros centro patalpa (plotas - 17,90 kv. m) su bendro naudojimo patalpomis.

 ***2. Kaip šiuo metu yra sureguliuoti projekte aptarti klausimai***: Pagėgių savivaldybės administracija gavo VšĮ "Sporto ir turizmo centras direktoriaus 2017 m. kovo 30 d. prašymą dėl patalpų skyrimo pagal panaudos sutartį pastate, esančiame Jaunimo g. 3, Pagėgių mieste, viešosios įstaigos įstatuose numatytai veiklai vykdyti (suburti asmenis, besidominčius sportu, propaguojančius įvairias sporto šakas, užsiimančius sporto organizavimo veikla, skatinti tarptautinį bendradarbiavimą sporto srityje).

 **3**. ***Kokių teigiamų rezultatų laukiama:*** suburti Pagėgių savivaldybės jaunimą, dalyvaujantį sportinėje veikloje.

  ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta:***  priėmus sprendimą neigiamų pasekmių nenumatoma.

 ***5. Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

 ***6. Jeigu priimtam sprendimui reikės kito tarybos sprendimo, mero potvarkio ar***

***administracijos direktoriaus įsakymo, kas ir kada juos turėtų parengti: -*** Turto valdymo skyrius.

 ***7. Ar reikalinga atlikti sprendimo projekto antikorupcinį vertinimą:*** nereikalinga.

 ***8. Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***: Papildomų lėšų sprendimui įgyvendinti nereikės.

 **9.** ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai:***

 ***10. Projekto rengėjas ar rengėjų grupė.*** Turto valdymo skyriaus vedėja Laimutė Šegždienė, tel. 8 441 70412.

 ***11. Kiti, rengėjo nuomone, reikalingi pagrindimai ir paaiškinimai:*** sprendimo projektas paruoštas vadovaujantis Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašu, patvirtintu Pagėgių savivaldybės tarybos 2015 m. vasario 10 d. sprendimu Nr. T-27 “Dėl Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo”.

Turto valdymo skyriaus vedėja Laimutė Šegždienė

